Diaes a-walch e voe dar re Dokugawa startaat o chrog war ar vro. E deroù ar bloaz  1609, ar shōgun a aotreas Shimazu Tadatsune (1576-1638), daimyō Satsuma-han (Damani Satsuma) da aloubiñ Rouantelezh Ryūkyū, an enezeg a zo etre Kyūshū hag Enez Taiwan : nachet he devoa ar rouantelezh paeañ truaj dar shōgunelezh nevez peogwir e paee trujaj da Sina dija, goude meur a anoazh all abaoe mhe devoa nachet kemer perzh en aloubidigezh Korea. E miz Meurzh e krogas an emgannoù, hag e miz Mae e voe trech Tadatsune. Betek 1872 e voe Rouantelezh Ryūkyū ur Stad dizalch hag a rente gwazoniezh koulz da Sina ha da Satsuma-han.